रांची। नगर विकास मंत्री सीपी सिंह और मेयर आशा लकड़ा ने शुक्रवार को करमटोली में रोड व नाली निर्माण कार्य का शिलान्यास किया। वार्ड नंबर 21 में बनने वाली इस सड़क और नाली की मांग काफी दिनों से स्थानीय लोग कर रहे थे, लेकिन फंड की कमी की वजह से काम शुरू नहीं हो रहा था।
मेयर आशा लकड़ा की अनुशंसा से फंड पास हुआ तब नगर निगम ने रोड और नाली की स्वीकृति दी है। शिलान्यास करने के बाद मंत्री ने लोगों को संबोधित करते हुए कहा कि योजना बनाना और फंड उपलब्ध कराना सरकार का काम है, लेकिन गुणवत्तायुक्त काम कराना पब्लिक की जिम्मेवारी है। उन्होंने कहा कि जनता निर्माण कार्य की सतत निगरानी करे ताकि ठेकेदार किसी तरह की गड़बड़ी नहीं कर सके। सिंह ने कहा कि जल्द ही शहर में नाली से संबंधित समस्या दूर होगी, सरकार इस पर काम कर रही है।
hin_Deva hin_Deva